[pic] | AZ EURÓPAI KÖZÖSSÉGEK BIZOTTSÁGA |

Brüsszel, 12.1.2005

COM(2005) 2 végleges

Javaslat

A TANÁCS RENDELETE

a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

(előterjesztő: a Bizottság)

INDOKLÁS

1. Az információtechnológia, a szórakoztatóelektronika, a telekommunikációs iparágak, valamint az új technológiák összefonódása kihívást jelent az új termékek besorolására, különösképpen a Közös Vámtarifa (KVT) 84., 85. és 90. fejezetének termékeire és azok tarifális elbánására nézve.

2. A videomonitorok besorolása az egyik új kihívás. A KVT 8528 vámtarifaszáma nem csak a televíziókészülékekre terjed ki. Ez egyben a videomonitorok fő vámtarifaszáma is. Az e vámtarifaszámon kívüli, például a 8471 és 8531 vámtarifaszámok alá történő besoroláshoz objektív és számszerűsíthető adatokon alapuló feltételek teljesülése szükséges. Mivel jelenleg az iparágak – legyen az információtechnológiai vagy szórakoztatóelektronikai – többféle felhasználásra alkalmas monitorok gyártását részesítik előnyben, egyre kevésbé lehetséges eldönteni egy adott monitor elsődleges rendeltetését pusztán a műszaki jellemzők alapján. A Bizottság szolgálatai, a legtöbb tagállam és a témában illetékes Európai Szövetség, az EICTA (Európai Információ-, Kommunikációtechnológiai és Szórakoztatóipari Szövetség) felismerte ezt a fejlődési irányvonalat. Ily módon a legtöbb videomonitor (de nem a katódsugárcsővel működők) valószínűsíthetően a 8528 vámtarifaszám alá, a 14 %-os vámtételt előíró kódok egyike alá sorolódik, még azokban az esetekben is, ha a monitort személyi számítógéppel együtt vagy a későbbiekben azzal való használatra hozzák be.

3. A WTO keretében a Közösség vámtarifális kötelezettségvállalásai a KVT meghatározott vámtarifaszámaival kapcsolatosak. Ez alól az információtechnológiai megállapodás (ITA) képez kivételt. Az ITA vámengedményeit a megállapodás A. és B. függeléke mutatja be. Eredetileg az ITA nem terjedt ki a végső fogyasztók által felhasznált termékekre. Sőt, a megállapodás A. és B. függeléke korlátozza a vámengedmények körét. Az A. függelék nem tesz említést a 8528 21 vámtarifaszám alatti videomonitorokról, és a B. függelék csak a katódsugárcsővel működő „monitorokat” és a „megállapodás alá tartozó termékek síkképernyős megjelenítő eszközeit ” tárgyalja. Ennélfogva az ITA nem szolgál alkalmas megoldással.

4. Tekintettel a fennálló helyzetre és szem előtt tartva az elektronikai területek gyors technológiai fejlődését, valamint azt, hogy nem kívánatos a piacon létező minden egyes modell besorolására nézve szabályozást elfogadni, a Bizottság a KVT 8528 21 90 KN-kódja alá tartozó videomonitorok egyes típusai tekintetében a vámok 2006. december 31-ig történő önálló felfüggesztéséről (vámtétel: „vámmentes”) szóló tanácsi rendeletre a mellékelt javaslatot terjeszti elő.

Javaslat

A TANÁCS RENDELETE

a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára[1],

mivel:

(1) A Kombinált Nómenklatúrában, amelyet a 2658/87/EGK tanácsi rendelet[2] I. melléklete tartalmaz, a videomonitorokra vonatkozó vámtarifaszámok a 8471, 8528 és 8531.

(2) A 8528 vámtarifaszámon kívüli vámtarifaszámok alá történő besoroláshoz bizonyos feltételek teljesülése szükséges. Az információtechnológia, a szórakoztatóelektronikai iparágak és az új technológiák összefonódása olyan helyzetet teremtett, amelyben a videomonitorok besorolásakor lehetetlenné válik egy adott monitor elsődleges rendeltetésének meghatározása pusztán a műszaki jellemzők alapján. Az Európai Közösségek Bíróságának joggyakorlatából az következik, hogy a besorolást nem lehet elvégezni a tényleges alkalmazás alapján. Az egyes termékek pontos besorolásának objektív és számszerűsíthető adatokra kell alapulnia. Jelenleg nem lehetséges egyértelmű ismérvek meghatározása, amelyek megfelelnek e követelménynek.

(3) A kereskedelmi adatok azt mutatják, hogy a plazma vagy folyadékkristályos képernyő-technológiával készült videomonitorokat, amelyek képernyőmérete 19" vagy annál kisebb és képaránya 4:3 vagy 5:4, főként automatikus adatfeldolgozó berendezések kimeneti egységeiként használják. Azonban az automatikus adatfeldolgozó berendezésektől eltérő más forrásra csatlakoztatva ezek a monitorok gyakorta alkalmasak videoképek megjelenítésére, és így nem teljesítik a kizárólag vagy elsősorban ilyen berendezésekkel való használat követelményét. Ennélfogva ezen monitorokra nem terjed ki az információtechnológiai termékek kereskedelméről szóló megállapodás[3] (információtechnológiai megállapodás, ITA) és az annak Közösség általi végrehajtásáról szóló közlemény, amelyeket az információtechnológiai termékek vámjainak megszüntetéséről szóló, 1997. március 24-i 97/359/EK tanácsi határozat[4] jóváhagyott.

(4) A Közösség érdeke az autonóm közös vámtarifák átmeneti teljes felfüggesztése a plazma vagy folyadékkristályos képernyő-technológiával készült, 19" vagy annál kisebb képernyőméretű és 4:3 vagy 5:4 képarányú videomonitorok tekintetében, amelyek besorolása a 8528 21 90 KN-kód alá történik. Ezen intézkedés ezért 2006. december 31-ig lesz érvényben, amennyiben a Tanács nem dönt annak meghosszabbításáról.

(5) A 2658/87/EGK rendeletet értelemszerűen módosítani kell.

(6) Mivel az ezen rendelet által megállapított módosítást ugyanazon naptól kezde kell alkalmazni, mint a 2005. évi Kombinált Nómenklatúráról szóló 1810/2004/EK rendeletet, ez a rendelet 2005. január 1-én azonnal hatályba lép és alkalmazandó.

ELFOGADTA EZT A RENDELETET:

1. cikk

A 2658/87/EGK rendelet I. melléklete 2. része (Vámtarifa) XVI. szakasza 85. fejezetében a 8528 21 90 KN-kód 3. oszlopa helyébe a következő szöveg lép:

„ 14(*)

_______________

(*) A 19" vagy annál kisebb képernyőméretű és 4:3 vagy 5:4 képarányú videomonitorok (TARIC-kód: 8528 21 90 30) vámtarifája autonóm módon felfüggesztésre kerül 2006. december 31-ig.”

2. cikk

Ez a rendelet az Európai Unió Hivatalos Lapjában való kihirdetésekor lép hatályba.

2005. január 1-től alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]

a Tanács részéről

az elnök

FINANCIAL STATEMENT |

DATE: |

1. | BUDGET HEADING: Chapter 12 Article 120 |

2. | TITLE: Proposal for a Council Regulation amending Annex I to Regulation (EEC) No 2658/87 on the tariff and statistical nomenclature and on the Common Customs Tariff |

3. | LEGAL BASIS: Article 26 of the EC Treaty |

4. | AIMS: Autonomous exemption for a limited period (until 31.12.2006) from duties for certain video monitors products falling within CN code 8528 21 90. |

5. | FINANCIAL IMPLICATIONS: It is very difficult to estimate the loss of own resources involved. Firstly, precise statistics are not available on the imports of this kind of products given than many are currently being misclassified in headings which are subject to a duty free treatment. Nevertheless, judging by the information provided by EICTA, and not taking account of any tariff preferences granted to certain trade partners, the loss of own resources involved may be estimated to be a total of 1 BEURO, of which 800 MEURO relate to those monitors which are actually imported with or used after importation with personal computers. |

6. | FRAUD-PREVENTION MEASURES: Application of the normal measures under the Community Customs Code. |

[1] HL C

[2] HL L 256., 1987.9.7., 1. o. A legutóbb a 1810/2004/EK bizottsági rendelettel módosított rendelet (HL L 327., 2004.10.30., 1. o. ).

[3] HL L 155., 1997.6.12., 3. o.

[4] HL L 155., 1997.6.12., 1. o.